
Omnes - qui nostram “ Acta 
Apostolicae Sedis,, Commen- 
tarium officiale sunt pacti, 
quibus mense decembri 1930 
nomina excidunt et denuo 
subnotandi voluntas est - ut 
quam primum subscribant 
rogantur, ne iisdem ullam 
missio pro anno 193! fasciculo- 
rum, volumen XXIII comple- 
ctentium, moram patiatur. 


In renovanda vero subno- 


~ tatione ut alteram ex fasci- 


culorum schedulis externis 
mittant, vel mumeros desi- 
gnent nomini ipsi praeposi- 
tos socii iterum rogantur. 


Pro Italia, Lib: 30— 


_MONITUM. 


Sono pregati i nostri abbo- | 


nati, ai quali scade l’abbona- 


mento col prossimo mese di 
dicembre 1930, e che vogliono 
rinnovarlo, di farlo al. pia 
presto possibile, affinché non 
sia loro ritardata la spedi- 
zione dei fascicoli del 1931, 
anno XXIII, volume XXIII. 


Nel rinnovare il loro abbo- 


Samento‘sono pure pregati 
di volerci inviare la fascetta 
con ta quale ricevono i! fa- 
scicolo, ovvero ricopiare i nu- 
meri che precedono il nome, 


Nos abonnés, dont l’abonne- 
ment finit en décembre 1930, 
et qui désireraient le renou- 
veler, sont priés de le faire au 
plus tét, afin qu'il n’y ait pas 
de retard dans lenvoi des 
fascicules de 1931, XXIli¢ an- 
née, volume XXiIll¢, 


lls sont priés également de 
vouloir bien, en renouvelant 
leur abonnement, envoyer la 
bande sous laquelle ils —. 
vent les fascicules, ou 
pier les. numéros qui précd- 
dent leur nom. 

ACTA PII PP. XI 


LITTERAE DECRETALES 


BEATIS IOANNI DE BREBEUF, ISAACO JOGUES ET SOCIIS MARTYRIBUS, SOCIE- 
TATIS IESU SODALIBUS, SANCTORUM HONORES DECERNUNTUR. 


PIUS EPISCOPUS 
SERVUS SERVORUM DEI 
AD PERPETUAM REI MEMORIAM 


Militantem Ecclesiam, quam Christus immaculatam sibi sponsam 
acquisivit Sanguine suo pretiosissimo, supra modum roborat effusus pro . 
ea sanguis filiorum eius, qui equidem bonum certamen certantes catholicae 
veritati testimonium perhibent, et novis eam semper gloriae fulgoribus 
illustrant. Quos inter Christi athletas profecto adnumerandi sunt primores 
Canadae ac reliquae Americae borealis Martyres, a Nobis anno sacro mille- 
simo nongentesimo vigesimo quinto ad Beatorum caelitum honores evecti, 
sodales nempe illi inclytae Societatis Iesu, Ioannes de Brébeuf, Isaae 
Jogues, Gabriel Lalemant, Antonius Daniel, Carolus Garnier, Natalis Cha- 
banel, sacerdotes, et Renatus Goupil et Ioannes de la Lande, coadiutores. 
Hi omnes ex pluribus missionalibus viris, qui zelo animarum abrepti apud 
aborigenas incolas illarum regionum Evangelium praedicarunt, pro fide 
mortem invicto animo, dira inter supplicia, oppetierunt. Eos modo, nova 
miraculorum gloria coruscantes, iure optimo et merito hodie Nos ad supre- 
mos Caelitum Sanctorumh onores adscribimus. — Eorum dux et magister 
Ioannes de Brébeuf Condaei in Baiocensi dioecesi nobili genere ortus die 
vigesima quinta Martii anno millesimo quingentesimo nonagesimo tertio, 
inter Societatis Iesu sodales die octava Novembris anno millesimo sexcen- 
tesimo decimo septimo est cooptatus, et quinque post annos sacerdotie 

auctus. Vir plane strenuus et impavidus, mortificationi maxime deditus, 
cum Deo in oratione coniunctissimus, caelestibus etiam visionibus saepe 
illustratus, indicas Canadensium regionis missiones adivit et a suis modera- 
toribus anno millesimo sexcentesimo vigesimo sexto ad Hurones missus, 
quos inter per totum triennium moratus est eosque tanto zelo excoluit, ut 
primus illius gentis apostolus iure dicatur. In Galliam redire coactus, iterum 
Canadensem regionem anno millesimo sexcentesimo trigesimo tertio petiit 
atque iterum ab anno eius saeculi trigesimo quarto ad annum quadrage- 
simum primum, ac rursus a quadragesimo quarto ad quadragesimum 
nonum inter Hurones commoratus est. Vir magni ingenii ac scientia prae- 
ditus, barbarorum sermone libros scripsit et lexica lucubravit, quibus 
auxiliis missionarii varias indigenarum Canadensium dialectos addiscunt 
et in christianae religionis bonum loquuntur. Sacerdotalibus virtutibus ac 
laboribus praestans in Evangelio praedicando operam consumpsit, ac 
impenso studio curavit, ut ipse omnes Christo lucri faceret: singularis etiam 
pietatis cultor eximius ac propagator exstitit in Deiparam Virginem Mariam 
eiusque castissimum Sponsum Ioseph et sanctos Angelos tutelares. Vitam 
sanctissimam ac laboriosissimam consummavit die sextadecima mensis 
Martii, anno millesimo sexcentesimo undequinquagesimo, exquisitissimis 
cruciatibus invicta fortitudine patientissime toleratis. Cum enim Iroquen- 
ses in Huroniam grassantes eum una cum Gabriele Lalemant eius socio 
comprehendissent, in proximum 8. Ignatii pagum prope Castrum 8S. Mariae 
in hodierna regione Ontario deduxerunt eumque vestibus exutum fustibus 
antea percutiunt, torquem ex ignitis securibus eius collo suspendunt, corpus 
incensis subulis perforant, carnes concidunt, coquunt, comedunt; mox 
baptismum deridentes, capiti trullam aestuantis aquae ter infundunt; eius 
labia, linguam, nares resecant, capillos et pellem capitis abripiunt et in 
aperto vulnere ferventis cineris pultem coniciunt; in guttur, dentibus lingua- 
que avulsis, torrem infigunt ac ultimo securi caput effringunt; ac, omnibus 
mirum martyris animum impavidum et constantem demirantibus, unus ex 
Troquensibus de pectore Christi pugilis cor avulsum devorat, dum ceteri 
eius sanguinem bibunt. — Post gloriosam huius fortissimi Christi athletae 
mortem, martyrium incepit eius socii, Gabrielis Lalemant, cui Iroquenses, 
praeter plura ex crudelissimis praefatis tormentis, et alia attulerunt; illi 
namque, post noctem inter saevissimos cruciatus transactam, postero die 
erutis oculis, prunas ardentes in oculorum caveis carnifices intrudunt ac 
denique caput securi perfringunt. Beatus iste Gabriel Lutetiae Parisiorum 
ortum duxit e parentibus nobilitate et virtute claris die decima mensis 
Octobris anno millesimo sexcentesimo decimo. Vicesimum annum agens 
Societatem Iesu amplexus est, in qua, tyrocinio peracto ac emenso philoso- 

phiae atque theologiae curriculo, sacerdotio auctus philosophicam disci- 
plinam magna cum laude publice docuit. Doctrina et virtutibus ornatus ad 
Canadenses missiones quas iampridem optaverat missus, anno millesimo 
sexcentesimo quadragesimo sexto Quebecum pervenit, ubi Indorum lin- 
guam didicit; per duos circiter annos Sillery pagum et Trois Riviéres re- 
giones sacro ministerio excoluit; ineunte dein anno millesimo sexcentesimo 
quadragesimo nono una cum sociis ad Hurones pervenit, sed a barbaris 
comprehensus martyrio coronatus est die decima septima Martii. — Tertius 
ex hoc heroum manipulo fuit ille Antonius Daniel, qui natus Dieppae anno 
millesimo sexcentesimo primo, vicennis Societatem Iesu ingressus est ac 
triennio post sacerdotio initiatus, anno millesimo sexcentesimo trigesimo 
tertio ad Canadenses missiones se contulit et Beatum Ioannem de Brébeuf, 
cuius erat socius, in missiones a 8. Ioseph Ihonatiria nuncupata condenda 
non parum adiuvit. In Indorum linguam, qua ipse aliquanto erat instructus, 
dominicam orationem vertit, piosque versus a neophytis canendos com- 
posuit. Quebecum inde missus Seminarium erigendum suscepit illudque 
perfecit alumnis indigenis missionariorum opera instituendis. Ad Hurones 
reversus indefesso labore plures missiones fundandas provehendasque cu- 
ravit, quas inter tres praecipuae a Sanctis Patronis Ioanne Baptista, Ioseph, 
B. Mariae Virginis Sponso, et Ignatio de Loyola seorsum nomen accepe- 
runt. Die quarta Iulii anno millesimo sexcentesimo quadragesimo octavo 
Antonius rem sacram ad aram vix fecerat, cum ex improviso Iroquenses 
in 8. Ioseph pagum irruentes, ferro ignique omnia vastare coeperunt. Adsti- 
tit ille sacris ornatus vestibus, et, catechumenis baptismo ablutis iisque 
una cum reliquis fidelibus fere omnibus fugam capientibus, bonus pastor, 
barbarorum impetum interea solus substinens telis igneisque globulis con- 
fossus ad fores templi animam suam pro ovibus posuit, eiusque corpus, victi- 
mam et holocaustum inter comburentis ecclesiae flammas iniecerunt. — 
Sequenti anno, alter die septima, die octava Decembris alter, optatam mar- 
tyrii palmam obtinuere Carolus Garnier et Natalis Chabanel et ipsi Beati 
Ioannis de Brébeuf in apostolatu Novae Galliae regionis socii. Eorum pri- 
mus Parisiis ortus die vicesima quinta Maii anno millesimo sexcentesimo 
sexto, in collegio Claromontensi studiis diligenter incubuit et duodeviginti 
annos natus in Societatem Iesu ingressus et volvente anno millesimo sex- 
centesimo trigesimo sexto sacerdotio initiatus, ad Canadenses missiones 
. profectus est. Quebeci infantulae, quam primo baptizavit, Mariae nomen 
ex voto imposuit. Ad Huronenses populos evangelizandos a suis modera- 
toribus missus, inter eos apostolicis laboribus ac virtutibus fulgens, angelica 
morum innocentia omnibus apprime carus, suum usque ad obitum mini- 
sterium consecravit. Dignae sane sunt speciali mentione expeditiones a 

Dei Famulo peractae in Ihonatiria et de Pétun regiones, ac binae missiones 
ab eo fundatae, a S. Ioanne et a S. Mathia nuncupatae. Ab Iroquensium 
turmis, in suum pagum irrumpentibus et tribum ei commissam incendio et 
eaede perdentibus, duobus missilibus plumbeis graviter vulneratus est, 
dum adhue baptismalem aquam in suos funderet dilectos neophytos; ita 
mortiferis affectus vulneribus, videns tamen morientem hominem, ad eum 
omni nisu pervenire conabatur, ut sacramenti absolutione sublevaret; sed 
ob exhaustas vires semel atque iterum in terram recumbens, acinace a bar- 
baro quodam Iroquensi pereussus, martyrii palmam adeptus est; insequenti 
autem die e duobus hisce martyribus alter Natalis Chabanel. Hic in dioecesi 
Mimatensi die secunda Februarii anno millesimo sexcentesimo tertiodecimo 
natus et in Societatem Iesu septemdecim annos agens relatus, post plures 
annos in humanis litteris edocendis Tolosae transactos, ac theologiae cursu 
et tertio quem vocant probationis anno expleto, ad Canadenses Missiones 
se transtulit anno millesimo sexcentesimo quadragesimo tertio, et ad Huro- 
nes missus Missionem a S. Maria nuncupatam evangelizandam suscepit. Ad 
graves in suo munere obeundo difficultates superandas, martyrium ardenter 
exoptans heroico voto Deo spoponderat se usque ad mortem in dilecta sibi 
Missione mansurum esse. Ab Hurone quodam apostata dolose invasus et in 
odium fidei interfectus optatam martyrii palmam obtinuit; eiusque corpus 
in profluentem deiectum est. — Alii tres Christi pugiles, Americae borealis 
primores Martyres, sunt Beati Isaacus Jogues, Renatus Goupil et Ioannes 
de la Lande. Quorum primus Aureliae in Gallia natus anno millesimo sex- 
centesimo septimo, iam inde a puero ardentissimo erga Christum patientem 
eiusque Virginem Matrem amore flagrare coepit. Decimum septimum 
annum agens Societatem Iesu eo praesertim animo ingressus est, ut ad 
missiones inter infideles sibi pateret iter. Voti compos factus et Lutetiae 
Parisiorum anno millesimo sexcentesimo trigesimo sexto sacerdotio ini- 
tiatus est, eodemque anno, Aprili mense, in Canadam seu Novam Galliam 
missus est, ubi sex annos strenuissime inter Hurones apostolico munere 
functus est. Erat cum eo Renatus Goupil, Andegaviae natus et adolescens 
inter laicos coadiutores Societatis Iesu quondam cooptatus, sed ob infirmam 
valetudinem e novitiatu dimissus, qui simplicitate, vitae innocentia et 
patientia in adversis singularis, Deo, quem iugiter praesentem in omnibus 
habuit, atque Eius sanctissimae voluntati per amorem maxime subiectus, 
in Novam Galliam sponte traiecerat, ut Patrum missionalium famulatui 
se totum devoveret; sui voti compos redditus per integrum biennium, 
quum artem chirurgicam calleret, sauciis aegrotisque in nosocomio degen- 
tibus perutilem operam praebuit, insimul pueros et adultos christianae 
religionis mysteriis et praeceptis erudivit. Anno millesimo sexcentesimo 

quadragesimo secundo, mense Augusto ineunte, Isaacus, dum una cum 
Renato aliisque sociis Quebeco in suam Huronicam missionem revertitur, 
in Iroquenses incidit, qui eos captivos in suos pagos abducunt. Ille quidem 
a barbaris primum non erat deprehensus, sed, ne captivi fideles et neophyti 
religionis auxilio carerent, sponte se quoque capi passus est. Tunc vero ipse 
ac Renatus, utpote odiosae religionis magistri, crudelius quam ceteri captivi 
ab Iroquensibus torquentur, de pago in pagum contumeliose rapti, in 
singulis pagis fustibus saevissime caesi, ignitis carbonibus adusti, manuum 
digitis partim confractis, partim resecatis; Isaacus autem, brachiis in 
modum crucis extensis, tota nocte funibus suspensus, immani puerorum 
ac feminarum crudelitati et ludibrio permissus est. Ambo deinde in duris- 
simam servitutem redacti, omnia eaque gravissima illius conditionis incom- 
moda forti et nunquam fracto animo pertulerunt; septuaginta interea e 
barbaris ad Christi fidem conversos baptismo abluerunt. Post aliquot hebdo- 
madas Renatus Goupil, Deo ac Societati Iesu arctiore vinculo sese obstringi 
cupiens, religiosa vota, quae nondum emiserat, in manibus eiusdem P. Jo- 
gues nuncupare voluit; et paucos post dies a barbaro quodam ex Jroquen- 
sibus sene, eo quod pro suo more salutiferum Crucis signum in fronte cuius- 
dam pueri eius nepotis digito efformasset, in odium eiusdem sanctae Crucis 
securi percuti iussus est, ac dulcissima Iesu, Mariae, Ioseph nomina gemi- 
nans, die vicesima nona septembris, martyr occubuit, prope Auriesville 
in hodierno Statu Neo-Eboracensi, anno circiter quinto supra trigesimum 
aetatis suae. Eius virtutes ac gloriosum exitum Beatus Isaacus magnis 
deinde laudibus praedicabat. Hic vero anno proximo aufugiendi opportu- 
nitatem nactus, qua tantum post diuturnam ad Deum orationem usus est, 
in Galliam revertit, ab omnibus ceu Martyr honoratus; eique cl. me. Ur- 
banus Papa Octavus, Praedecessor Noster, ad aram perlitandi, etsi digitis 
obtruncatis, facultatem fecit his verbis: « Indignum esset Christi marty- 
rem Christi non bibere Sanguinem ». Post annum, maxime ad populi vene- 
rationem fugiendam, ad dilectam missionem redire impetravit. Quo cum 
pervenisset, a gallicae coloniae praetore rogatus, ad ferocissimos Troquenses, 
suos olim carnifices, pacis sequester ire non recusavit. Pace praeter spem 
composita, paulo post ad eosdem barbaros, ut eos Christi fidem doceret, 
una cum Ioanne de la Lande, Dieppensi, qui Canadensi missione Patribus 
Societatis Iesu se socium ac famulum sponte libenterque perpetua spon- 
sione donavit, impavidus revertit. Sed Iroquenses, primum suum aposto- 
lum ad se venientem indigne exceperunt, pugnis verberibusque contude- 
runt, quodam etiam barbaro ex eius brachiis et tergore carnem avellente 
et sub eius oculis vorante; ab alio tandem securi percussus, illustrem mar- 
tyrii palmam consecutus est die decima octava Octobris, anno millesimo 


| 
| 


502 Acta Apostolicae Sedis - Commentarium Officiale 


sexcentesimo quadragesimo sexto. Postero die eius socius Ioannes de la 
Lande, eodem necis genere eademque causa interfectus, dignum humilitatis 
ac pietatis suae praemium adeptus est. — Horum octo Americae borealis 
primorum Martyrum, quorum vitam, apostolatum, saevumque martyrium 
brevi narravimus, sanctitatis fama apud universum Canadensem et Sta- 
tuum Foederatorum populum signis quoque ac prodigiis, uti fertur, confir- 
mata, quin vel minime languesceret, adeo in dies convaluit, ut super ea 
processus ordinarius informativus in ecclesiastica curia Quebecensi fuerit 
instructus et cum processu rogatoriali, in archiepiscopali curia Parisiensi 
confecto, ad SS. Rituum Congregationem transmissus. Scriptis dein ad 
eosdem Dei Famulos attributis ab eadem 8. Congregatione diligenter con- 
quisitis et expensis, decreto die vicesima octava Martii anno millesimo 
nongentesimo duodecimo edito nihil obstare sancitum est quominus ad 
ulteriora procederetur. Instante autem b. m. Camillo Beccari, Societatis 
Tesu tune Postulatore generali, attentisque quorundam Patrum Cardina- 
lium, Archiepiscopi Delegati Apostolici in Canadensi ditione, aliorumque 
Archiepiscoporum, Episcoporum, Abbatum, Superiorum generalium Ordi- 
num et Congregationum religiosarum, Capitulorum, Rectorum studiorum 
Universitatum, Collegiorum et Ecclesiarum praesertim dioecesium ac 
missionum Canadensium, necnon Statuum Foederatorum Americae borea- 
lis votis; rogantibus etiam Suprema Curia Canadensi legibus ferendis cum 
primo Ministro, praecipuis Magistratibus aliisque praestantibus viris ac 
mulieribus, introductionis Causae Beatificationis seu Declarationis Martyrii 
praefatorum octo Servorum Dei Commissio a fel. rec. Benedicto Papa 
Decimoquinto, Praedecessore Nostro, die nona Augusti mensis, anno mil- 
lesimo nongentesimo sextodecimo signata est. Tune Apostolicis Processi- 
bus, servata in omnibus iuridica forma, absolutis, duplici SS. Rituum Con- 
gregationis conventu, ut mos est, antepraeparatorio et praeparatorio rite 
praehabito, die duodecima Maii anno sacro millesimo nongentesimo vicesimo 
quinto in generalibus comitiis coram Nobis convocatis, Relatore seu Causae 
Ponente cl. m. Antonio Cardinali Vico, Episcopo Portuensi et 8. Rufinae 
et eiusdem 8. Congregationis Praefecto, actum est de dubiis: An constet 
de martyrio et causa Martyrii, necnon de signis seu miraculis in casu et ad 
effectum de quo agitur; et: An, supposita approbatione martyrii et causae 
martyrii, necnon dispensatione a signis seu miraculis, tuto procedi possit 
ad solemnem Beatificationem: omnesque qui interfuerunt Patres Cardinales 
et Consultores uno velut ore tuto procedi posse responderunt. Quamvis 
vero de unanimi hoc suffragio Nus valde gratulati fuissemus, noluimus 
tamen statim tantae utilitatis tantaeque expetitae laetitiae causam supremo 
Nostro decretorio absolvere iudicio, sed, ceu de more, hoc Nobis prorogan- 

dum duximus, maioris caelestis luminis gratiam interim imploraturi. 
Feria autem tertia post Pentecosten, die secunda mensis Iunii, sacris 
mysteriis devotissime celebratis, ad Vaticanas Aedes acciri praecepimus 
praefatum Cardinalem Vico una cum dilecto filio Nostro Alexandro Cardi- 
nali Verde, tune SS. Rituum Congregationis a Secretis, et p. m. Angelo 
Mariani 8. Fidei Promotore generali, eisque adstantibus tuto procedi posse 
ad solemnem Venerabilium Servorum Dei Ioannis de Brébeuf et Sociorum 
Beatificationem solemniter ediximus. Hoe autem Decretum evulgari et in 
acta SS. Rituum Congregationis referri, Litterasque Apostolicas in forma 
Brevis de Beatificationis huiusmodi solemnibus in Basilica Vaticana cele- 
brandis expediri iussimus. Faustissima vero die vicesima prima Iunii, 
angelico iuveni 8S. Aloisio Gonzagae dicata, eodem anno solemnia Beatifi- 
cationis in sacrosancta praefata patriarchali Basilica peracta fuerunt. 
Quoniam vero, post indultam iisdem Beatis Martyribus venerationem, 
a Canadensis ditionis et Statuum Foederatorum Americae borealis regio- 
num christifidelibus complura beneficia a Deo, ipsis intercedentibus, fuisse 
patrata nuntiatum est, quorum nonnulla veri nominis miracula videri 
perhibebantur; plurium desiderium exortum est, ut isti octo fortissimi 
Christi pugiles, qui tot ac tanta supplicia pro Eodem passi sunt, quam- 
primum Caelitum Sanctorum honoribus augerentur. Quare, amplissimorum 
virorum ad hune finem postulatoriis litteris Nobis porrectis et instante 
p.m. Aureliano Faiella, Societatis Iesu Postulatore Generali, cui dilectus 
filius Carolus Miccinelli, hodiernus eiusdem Societatis sollertissimus Postu- 

* lator, est suffectus, Causa Canonizationis SS. Rituum Congregationis 
| Decreto, die vicesima quinta Novembris anno millesimo nongentesimo 
vicesimo quinto edito, reassumpta est; et super duobus propositis miraculis, 
quae intercessione Beatorum Ioannis de Brébeuf et Sociorum patrata 
asserebantur, Apostolici processus in dioecesibus Chatamensi et Sancti 
Hyacinthi respective confecti sunt. Alterum e duobus hisce miraculis ita 
evenit: Maria Robichaud, in religionis postea Soror Savoie, Adelardi et 
Sarae Annae Savoie filia, anno millesimo octingentesimo nonagesimo 
octavo nata, in oppido vulgo Shippegan in regione Canadensi, puella 
adhuc, debilis erat constitutione ac saepe saepius infirma, sed processu 
temporis meliori usa est valetudine, adeo ut anno millesimo nongentesimo 
vicesimo religionem ingredi valuerit. Quum vero aetatem annorum viginti 
quingue attigisset, in domo Congregationis Sororum Hospitalariarum 
S. Ioseph in urbe Trecadie morans, Soror Savoie infirmitate quadam in 
abdomine affecta est, a qua tamen, remediis adhibitis, convalescere visa 
est. Sed, vertente anno millesimo nongentesimo vigesimo quinto, nova ac 
graviore infirmitate, idest peritonitide tuberculari fibro-caseosa laborare 

coepit, quae, vehementissimis doloribus supervenientibus et virium defe- 
ctione, post plures menses gravissima evasit, adeo ut mense Iunio sequentis 
anni arcessiti medici in mortis periculo aegrotam versari declaraverint. 
Adhibita remedia, quae cetero levissima fuerunt, nullum consecuta sunt 
adiumentum, nec consequi posse, data morbi natura, candide ipsi medici 
fassi sunt. Attamen humanis hisce remediis relictis, unice ad divinam 
epem implorandam per. Beatorum Martyrum Canadensium intercessio- 
nem aegrota eiusque Sorores, sedula monasterii moderatrice suggerente, 
converterunt. Novendialibus itaque institutis precibus, ultima die, quae 
fuit Tulii mensis nona, gravissimis aegrotae condicionibus perdurantibus, 
uno instanti Svroris Mariae Savoie evenit sanatio, quae, cunctis morbi 
vestigiis prorsus ablatis, sane quidem perfecta et constans fuit, uti a peritis 
viris, ad dignoscendam sanatae valetudinem vocatis et ad iudicandum de 
sanationis constantia, iudicatum est.— Miraculum alterum patrabatur hora 
undecima matutina diei trigesimae Decembris anno millesimo nongente- 
simo vicesimo septimo in monasterio Religiosarum a Praesentatione 
B. M. V. prope oppidum Sancti Hyacinthi in Canadensi ditione, in persona 
Sororis Mariae Maximae, in saeculo Alexandrinae Ruel, annos natae unum 
supra quadraginta. Haec, quae puella et adolescens bona fruebatur valetu- 
dine, monasterium Praesentationis ingressa est anno millesimo nongente- 
simo primo. Sex circiter annis elapsis, repentina haemorragia laboravit, 
a@ qua tamen aliquot post dies sanata est. Vertente autem anno millesimo 
nongentesimo tertiodecimos; cum a quodam tempore acutos persentiret 
dolores in ventre, a quodam medico visitata fuit, qui illico iudicavit ipsam 
appendicitide laborare et quidem in forma gravi, adeo ut chirurgica incisio 
post breve tempus fuerit peracta, et medici qui incisionem hance perege- 
runt, appendicitidem esse animadverterunt natura tuberculari. Biennio 
post dolores in abdomine rursus apparuerunt sed graviores; anno vero 
millesimo nongentesimo decimo octavo supervenerunt diarrheae, vomitio- 
nes ac demum turgor in ventre; et arcessiti medici novam chirurgicam 
incisionem necessariam diiudicaverunt, quae mense Martio eiusdem anni 
peracta, fere inutilis evasit, siquidem chirurgi peritonitidem invenerunt 
tubercularem totum abdomen attingentem. Aegrotae conditiones eaedem 
fere permanserunt per tres alios annos, ac dein rursus graviores factae sunt; 
dolores et turgor in ventre aucti, sanguineae vomitiones, sanguineae pari- 
ter deiectiones, ingens debilitas virium, continua febris. Sententia medi- 
corum qui vocati sunt indubia fuit nec dubia esse poterat, attentis incisio- 
nibus chirurgicis iam bis peractis. Hisce in adiunctis non a scientia, non 
ex ipsis naturae viribus salus erat exspectanda, sed adivino tantum auxilio, 
quod maxima cum fiducia ab aegrota et ab eius consodalibus invocatum 
est. Et revera iam antequam miraculum fuit patratum, Beati Martyres 

Canadenses unice tum a Sorore Maria Maxima tum a tota religiosa familia, 
tanquam apud Deum intercessores, invocati sunt, et placuit Altissimo 
aegrotae sanationem operari apertissimo modo, quo ipsorum Beatorum 
sanctitas mirifice illustraretur. Uno enim momento Maria Maxima nedum 
a@ morbis quibus diutine laborabat fuit liberata, sed priscas recuperavit 
vires, ac ita se gessit et apparuit, ut si semper vivida floruisset salute. Hane 
vero sanationem non modo instantaneam fuisse, sed constantem quoque et 
perfectam apertissime probatum est; siquidem medici a cura in suis visi- 
tationibus pluries peractis, etiam post annum a sequuta sanatione, ne 
minimum quidem veteris morbi vestigium in sanata animadverterunt. 
De hisce itaque binis miraculis Processibus Romam delatis, de eorum vali- 
ditate rite disceptatum est, atque die decima septima Iulii praeteriti anni 
a SS. Rituum Congregatione validitatis decretum latum fuit. Interea cum 
diem supremum obiisset Cardinalis Antonius Vico, eiusdem 8. Congrega- 
tionis Praefectus et Causae Relator, eidem suffectus fuerat dilectus filius 
Noster Alexander 8. R. E. Cardinalis Verde. Qui praemissis suetis de iisdem 
miraculis congregationibus antepraeparatoria et praeparatoria, in genera- 
libus comitiis coram Nobis habitis die sexta mensis Maii huius anni, pro- 
posuit dubium: An et de quibus miraculis constet in casu et ad effectum de 
quo agitur. Tum Patres Cardinales Sacris Ritibus tuendis praepositi, 
tum omnes qui aderant Patres Consultores unanimi consensu constare 
de duobus propositis miraculis responderunt. Verum in re tam gravis 
momenti Nostram aperire mentem in alium diem distulimus, donee 
fis fervidis precibus maius ab omnipotenti Deo, Patre luminum, subsidium 
exposceremus. Quod cum impense fecissemus subsequenti die undecima 
Maii, Eucharistica Hostia ferventer oblata, ad Nos arcessiri inussimus 
dilectos filios Nostros Camillum Cardinalem Laurenti, SS. Rituum Con- 
gregationis Praefectum, et Alexandrum Cardinalem Verde, Causae Rela- 
torem, una cum dilectis filiis Alfonso Carinci, eiusdem 8. Congregationis 
a secretis, et Carolo Salotti, 8S. Fidei Promotore generali, iisque adstan- 
tibus decrevimus Constare de duobus propositis miraculis, scilicet: In- 
stantaneae perfectaeque sanationis Mariae Robichaud, in religione Sororis 
Savoie a peritonitide tubercolari fibro-cascosa; atque instantaneae perfe- 
ctaeque sanationis Alexandrae Ruel, in religione Sororis Mariae Mazi- 
mae, a peritonitide tuberculari. Quod quidem decretum publici iuris fieri 
et in acta SS. Rituum Congregationis referri mandavimus. Item, prae- 
fata servata forma, die duodevicesima mensis Maii, iisdem coram Nobis 
adstantibus memoratis dilectis filiis Nostris, tuto procedi posse ad solem- 
nem Beatorum Martyrum Ioannis de Brébeuf, Isaaci Jogues, Gabrielis 
Lalemant, Antonii Daniel, Caroli Garnier, Natalis Chabanel, Renati Goupil 
et Ioannis de la Lande, e Sociétate Iesu, Canonizationem pronunciavi- 

mus. Verum ut in tanto negotio iuris ordo servaretur, quem Decessores 
Nostri iam pridem constituerunt, primum venerabiles fratres Nostros 
8. R. E. Cardinales in Consistorio secreto die decima nona superioris men- 
sis Maii habito, eorum sententiam rogaturi, Nobis adesse iussimus, qui, 
Beatorum Ioannis de Brébeuf, Isaaci Jogues et Sociorum Martyrum vitae, 
virtutum, martyrii ac miraculorum compendiosa narratione facta per 
dilectum filium Nostrum Camillum Cardinalem Laurenti 8S. Rituum Con- 
gregationi Praepositum, Nos ad Causae huius legitimam definitionem 
sunt uno ore cohortati; et ipso Consistorio felici successu peracto, conti- 
nenter habitum est Consistorium publicum, in quo dilectus filius Christo- 
phorus Astorri Consistorialis Aulae Advocatus, pro eorundem Beatorum 
Martyrum solemni Canonizatione de more institit. Interea curavimus ut 
venerabiles fratres Patriarchae, Archiepiscopi et Episcopi, non vicinio- 
res tantum, sed etiam remotissimi quique de tanta solemnitate per litteras 
admonerentur, et, si eis esset facultas, sententiam suam ipsi quoque dicturi 
Nobis adessent. Eorum non pauci ad Urbem convenerunt, qui, causa 
plene cognita ex actis SS. Rituum Congregationis, quorum singulis exem- 
plar tradi voluimus, in Consistorio semipublico coram Nobis die vicesima 
secunda eiusdem mensis Maii coacto, in eamdem in quam Patres Car- 
dinales sententiam iverunt. Cuius rei publica instrumenta, a dilectis 
filiis Sedis Apostolicae Notariis confecta, in tabularium SS. Rituum 
Congreyationis relata sunt. Huic vero Canonizationi celebrandae hance 
praefiximus diem vicesimam fnonam mensis [unii; et fideles universos 
sumus etiam atque etiam hortati, ut preces, iis praesertim in aedibus 
ingeminarent, in quibus publica augustissimi Sacramenti esset adoratio, 
ut et ipsi uberrimum fructum e tanta solemnitate percipere possent, 
et Nobis in illa absolvenda Spiritus Paraclitus adesset. Cum ergo 
praesignata a Nobis dies advenerit, omnes tum saecularis tum regu- 
laris cleri ordines, singuli Romanae Curiae Praesules et Officiales, cuncti 
denique venerabiles fratres Nostri 8. R. E. Cardinales, Patriarchae, 
Archiepiscopi, Episcopi, Abbates in Vaticanam Basilicam magnificen- 
tissime ornatam convenerunt; quibus solemni supplicatione praeeun- 
tibus, et Nos ingressi sumus. Tune dilectus filius Noster Cardinalis 
Camillus Laurenti, SS. Rituum Congregationis Praefectus, Canoniza- 
tioni huic procurandae praepositus, perorante dilecto filio Augusto Milani, 
Nostrae Consistorialis Aulae Advocato, vota Nobis precesque detulit Sa- 
crorum Antistitum, Ordinis Minorum 8. Francisci et Societatis Iesu, ut 
Beatos Ioannem de Brébeuf et Socios Martyres, una cum Beatis Roberto 
- Bellarmino Cardinali et Teophilo a Curte in Sanctorum numerum referi- 
mus. Cum vero iterum ac tertio memorati Cardinalis et Consistorialis 
Aulae Advocatus precibus institissent, Nos, superno lumine iterum fer- 

ventiusque implorato, haec solemniter ediximus: Ad honorem Sanctae 
et individuae Trinitatis, ad exaltationem Fidei Catholicae et Christianae 
Religionis augmentum, auctoritate Domini Nostri Iesu Christi, Beatorum 
Apostolorum Petri et Pauli ac Nostra; matura deliberatione prachabita 
et divina ope saepius implorata, ac de venerabilium Fratrum Nostrorum 
Sanctae Romanae Ecclesiae Cardinalium, Patriarcharum, Archiepisco- 
porum et Episcoporum in Urbe existentium consilio, Beatum Ioannem de 
Brébeuf et Socios Martyres Gabrielem Lalemant, Antoniuwm Daniel, Caro- 
lum Garnier, Natalem Chabanel, Isaacum Jogues, Renatum Goupil, Ioan- 
nem de la Lande; et Beatos Robertum Cardinalem Bellarmino, atque Theo- 
philum a Ourte Sanctos esse decernimus et definimus ac Sanctorum 
catalogo adscribimus; statuentes ab Ecclesia Universali eorum memoriam 
quolibet anno, die eorum natali, nempe Ioannem de Brébeuf et Socios 
Martyres die vigesima sexta Septembris, Robertum Cardinalem Bellarmino, 
Episcopum Confessorem, die decima septima Septembris, et Theophilum a 
-Curte Confessorem die decima nona Maii pia devotione recoli debere. In 
nomine Patris et Filii et Spiritus Sancti. Amen. Gratias denique de tanto 
beneficio Deo Optimo Maximo ex corde egimus, et Sacrum solemne lita- 
vimus. Post autem Evangelium adstantes allocuti sumus, hortantes ut 
non modo Apostolorum Principes, qui hodie in universo christiano orbe, 
ubicumque christifideles degunt, praecipue in Alma hac Urbe, solemniter 
commemorantur, sed etiam novensiles Sanctos, quorum consecratio hodier- 
nam solemnitatem novo quodam splendore non tam augere videtur, quam 
reapse condecorat, sibi, Ecclesiae, societati hominum universae propitios 
mererentur. Atque in Sanctis ipsis mirabilia omnibus proposuimus ad 
imitandum et sanctitatis et apostolatus exempla, ex quibus quidem alios 
alii, pro sua cuiusque condicione vitae, pro suis cuiusque officiis, ad 
meliora exardescendo, intuerentur. Plenariam tandem indulgentiam cun- 
ctis praesentibus peramanter impertiti sumus atque has Decretales Lit- 
teras sub plumbo expediri mandavimus. Horum itaque novensilium San- 
etorum memoria, solemnis hisce consecrata caerimoniis, quibus sacrum 
universale Iubilaeum, a Nobis ob natalem ab inito sacerdotio Nostro quin- 
quagesimum indictum, veluti immortali corona desinere voluimus, vigeat 
in cordibus nostris, et omnes christifideles a fortissimis Americae borealis 
primoribus Martyribus, qui regionem illam Evangelii lumine tanto aposto- 
latus fervore illustrarunt ac effuso sanguine irrigaverunt uberrime, et 
sanctitatis odorem in ea reliquerunt suavissimum, discant potissimum illi- 
batam servare fidei puritatem, eamque sine rubore coram omnibus firmi- 
ter profiteri, omnia pro Christo perpeti et ad maiorem Eius gloriam pro- 
pagandam cum Evangelii praeconibus fideliter conspirare. Et Nos quidem, 
qui saevissima horum Christi Pugilum tormenta in memoriam revocantes 

terrore adhuc concutimur, caelestem nunc ipsorum gloriam perspicientes 
maximo perfundimur gaudio; ac magna Nos spes tenet fore ut, depreca- 
toribus illis apud Deum potentissimis effectis, catholica Ecclesia id tan- 
dem sibi vindicet, quod, eius nomine, merito sanguine Ipsi suo acquisie- 
rint. Votisque Nostris felicem expetimus diem atque praevenimus, in 
quo nobilissima Gallica natio, tot Sanctorum parens, quae hos quoque 
Christi Praecones et Martyres ad terrenam parturiit vitam, suum in fide 
per orbem propaganda apostolicum zelum una mente agnoscat praeci- 
puum esse suae gloriae decus; et magnae illae prosperaeque regiones, 
quae beatissimas huius heroum manipuli animas ad caelestem progenue- 
runt vitam, in fidei unitate augustiorem efficiant Christi Regis triumphum, 
eui omnis potestas et imperium, honor et gloria in saecula saeculorum. — 
Omnibus itaque quae inspicienda erant bene perpensis, certa scientia 
et apostolicae potestatis plenitudine omnia et singula praedicta confir- 
mamus, roboramus atque iterum statuimus, decernimus, universaeque 
Ecclesiae Catholicae denunciamus; mandantes ut earumdem praesentium 
transumptis sive exemplis, etiam impressis, manu tamen alicuius Notarii 
Apostolici subscriptis et sigillo munitis, eadem prorsus fides habeatur, 
quae hisce Nostris praesentibus haberetur, si exhibitae vel ostensae forent. 
Si quis vero has Decretales Litteras Nostras definitionis, mandati, relaxa- 
tionis et voluntatis infringere vel ausu temerario contraire aut attentare 
praesumpserit, indignationem omnipotentis Dei et Sanctorum Petri et 
Pauli, Apostolorum Eius, ‘se noverit incursurum. 

Datum Romae apud Sanctum Petrum, anno millesimo nongentesimo ac 
trigesimo, die vicesima nona mensis Iunii, Pontificatus Nostri anno nono. 


Ego PIUS, Catholicae Ecclesiae Episcopus. 


2 Ego [ANUARIUS Episcopus Albanensis Cardinalis GRANITO PIGNATELLI 
DI BELMONTE. 

Ego Episcopus Veliternus Cardinalis 

3 Ego MIcHAEL Episcopus Tusculanus Cardinalis LEGA. 


Xe 
SCTV. 
DETRVS PAVLVS 
PPXI 

§8 Ego Donatus Episcopus Sabinensis et Mandelensis Cardinalis SBAR- 
RETTI. 

Ego Tuomas Prus Episcopus Portuensis et S. Rufinae Cardinalis Boo- 
GIANI. 

$8 Ego Petrus tituliS. Laurentii in Lucina Presbyter Cardinalis GASPARRI. 

$8 Ego CArIgranvs tituli S. Agathae Presbyter Cardinalis BIsLETI. 

8 Ego GULIELMUs tituli 8. Crucis in Hierusalem Presbyter Cardinalis 
Van Rossum. 

8 Ego Fr. ANDREAS tituli S. Laurentii in Damaso Presbyter Cardinalis 
FRiHWIRTH. 

$8 Ego RAPHAEL tituli 8S. Hieronymi Illyricorum Presbyter Cardinalis 
ScAPINELLI. 

Ego FRAnciscus tituli 8S. Marcelli Presbyter Cardinalis RAGONESI. 

8 Ego AcHILLEs tituli S. Bernardi ad Thermas Presbyter Cardinalis 
LOCATELLI. 

$8 Ego ALoIstIus tituliS. Georgii ad Velabrum Presbyter Cardinalis SINCERO, 

3 Ego BoNAVENTURA tituli S. Caeciliae Presbyter Cardinalis CERRETTI. 


$3 Ego Henricus tituli S. Bartholomaei in Insula Presbyter Cardinalis 


GASPARRI. 
$8 Ego A.otsius tituli S. Petri ad Vincula Presbyter Cardinalis CAPOTOSTI. 
8 Ego LAURENTIUS tituli 8S. Pancratii Presbyter Cardinalis LAURI, Maior 
Poenitentiarius. 
8 Ego Fr. ALExIus HEnrRIcvus tituli S. Susannae Presbyter Cardinalis 
Li&PICIER. 
8 Ego Euacentus Ss. Ioannis et Pauli Presbyter Cardinalis PACELLI, a 
Secretis Status. 
8 Ego CAmILuus 8S. Mariae Scalaris Protodiaconus Cardinalis LAURENTI. 
8 Ego IosepaH Nicolai in Carcere Tulliano Diaconus Cardinalis Mori. 
8 Ego Franciscus 8. Caesarei in Palatio Diaconus Cardinalis EHRLE. 
8 Ego ALEXANDER 8S. Mariae in Cosmedin Diaconus Cardinalis VERDE. 


Fr. ANDREAS Carp. FRUHWIRTH, CAMILLUS Carp. LAURENTI, 
Cancellarius S. R. E. S. R. C. Praefectus. 


Joannes Zani-Caprelli, Protonotarius Apostolicus. 
Hector Castelli, Protonotarius Apostolicus. 


Can. Alfridus Liberati, Canc. Apost. Adiutor a studiis. 


EXPEDITA 


die decima quarta mensis Novembris, anno nono 
ALFripus Marini, Plumbator. 


Reg. in Canc. Ap., vol. XLIII, n. 16. - M. Riggi. 

LITTERAE APOSTOLICAE 
I 


ECCLESIA 8. FRANCISCI DE PAULA URBIS IANUAE AD BASILICAE MINORIS 
TITULUM AC DIGNITATEM EVEHITUR. 


PIUS PP. XI 


Ad perpetuam rei memoriam. — Ianuensi in civitate exstat ecclesia in 
honorem Sancti Francisci de Paula Deo dicata, curis ministerioque concredita 
Ordinis Minimorum qui in adiecta domo ab exeunte saeculo decimo quinto 
resident. Hoc vero templum, antiquiore ampliato una cum adnexo conventu, 
suam habuit hodiernam formam decimo septimo saeculo; atque amplitudine, 
artis operibus, amoenitate quoque loci perspicuum est. Tribus ipsum navi- 
bus constat satis amplis, quarum parietes marmoribus picturisque magni 
momenti ornantur; decem in eodem sacella pulcris altaribus munita haben- 
tur; in eodemque multae pretiosaeque sanctorum custodiuntur relliquiae 
insignes, quas magna veneratione christifideles venerantur. Cives ianuenses 
iugiter ecclesiam eandem frequentes celebrarunt ac celebrant, opem Sancti 
Francisci de Paula in adversitatibus imploraturi; eandemque magni etiam 
atque inlustres viri pietate moti visitarunt ac muneribus religionis caussa 
donarunt. Hisce vero temporibus, auspice civitatis moderatore, ianuenses 
cuiusvis ordinis condicionisve, congrua stipe coacta, novam ingentis molis 
campanam obtulerunt ecclesiae Minimorum; statueruntque ut illa a mari 
nuncupata, atque in nuper instauratam turrem templi ipsius inducta, sin- 
gulis diebus ad vespertinas horas, signo Ave Maria, christifideles pie ad 
Deum orandum vocet pro omnibus qui maris oceanique vias agunt quive in 
profundo pelago in pace quiescunt. Haec animo repetentes, cum dilectus 
filius Noster Carolus Dalmatius Sanctae Romanae Ecclesiae Cardinalis Mino- 
retti, lanuensium Archiepiscopus, amplissime Nobis commendet preces, quas 
Procurator generalis Ordinis Minimorum Nobis humiliter enixeque adhibuit, 
ut templum ianuense ipsum Sancti Francisci de Paula ad titulum atque 
honorem Basilicae minoris evehere dignemur, Nos optatis huiusmodi conce- 
dendum ultro libenterque existimavimus. Audito igitur dilecto filio Nostro 
Sanctae Romanae Ecclesiae Cardinali, Sacrae Rituum Congregationis Prae- 
fecto, motu proprio atque ex certa scientia ac matura deliberatione Nostris, 
deque apostolicae Nostrae potestatis plenitudine, praesentium Litterarum 
vi perpetuumque in modum, ecclesiam ianuensem in honorem Sancti thau- 
maturgi Francisci de Paula Deo dicatam, atque Minimorum concreditam 

Ordini a Sancto ipso fundato, Basilicae minoris titulo cum privilegiis 
honorificentiisque, quae iuxta Apostolicas dispositiones huic titulo compe- 
tunt, cohonestamus et condecoramus. 

Haec concedimus, mandamus, decernentes praesentes Litteras firmas, 
validas atque efficaces iugiter exstare ac permanere, suosque plenos atque 
integros effectus sortiri et obtinere; illisque ad quos spectant sive spectare 
poterunt nunc et in posterum plenissime suffragari; sicque rite iudicandum 
esse ac definiendum; irritumque ex nunc et inane fieri si quidquam secus 
super his a quovis, auctoritate qualibet, scienter sive ignoranter attentari 
contigerit. Non obstantibus contrariis quibuslibet. 

Datum Romae apud Sanctum Petrum, sub anulo Piscatoris, die xxI 
mensis Maii anno MpccccxxXx, Pontificatus Nostri nono. 


E. CARD. PACELLI, a Secretis Status. 


II 


CONFIRMANTUR AUCTORITATE APOSTOLICA CONSTITUTIONES ORDINIS 8. PAULI 


PRIMI EREMITAE. 
PIUS PP. XI 


Ad perpetuam rei memoriam. — Religiosas virorum familias, quae a 
priscis Ecclesiae temporibus efformantur ac florescunt, temporibus loco- 
rumque necessitatibus accommodatae, sive aeternae singulorum fidelium 
saluti, sive incremento Ecclesiae religionisque provehendo prospiciant, 
Romani Pontifices Decessores Nostri prae oculis continenter habuere ut, 
opportunitate data, earundem bonum utilitatemque foverent. Vestigiis 
propterea praedecessores Nostros secuti, Nos etiam ultro libenterque cen- 
suimus adnuendum precibus Prioris generalis Ordinis Sancti Pauli primi 
Eremitae, qui, nomine quoque sodalium totius Instituti cui ipse praeest, 
Nos humiliter rogavit ut apostolica Nostra auctoritate confirmare dignare- 
mur Ordinis Paulini praedicti Constitutiones, quae nune ad Codicis iuris 
canonici normas denuo redactae sunt. Ordo praedictus, cuius sodales nunc 
vitam coenobiticam ducunt, originem satis antiquam habuit, quamvis, 
approbatione regulari Sanctae Sedis decimo tertio tantum saeculo or- 
natus, ab ipso tempore propaginibus suis antea in Hungariae atque in 
Poloniae fines dein ceteras Europae regiones sese extenderit. Postea vero 
graves Sancti Pauli eremitae Ordo iacturas diminutionesque perpessus 
est. Sexto decimo enim saeculo ob Turcarum incursiones bellaque plus- 
quam centum coenobia paulina vastata sunt in Hungaria; ac duobus 

post saeculis ob leges Iosephi secundi Ordo praefatus non modo in Hunga- 
ricis sed et ceteris in regionibus eidem imperatori subiectis exstinctus est. 
Paulo post, ineunte saeculo decimo nono, etiam in Polonia, tum regis Bo- 
russiae cum imperatoris Russorum mandatis, Ordinis domus abolitae sunt, 
ita ut hodie,; tot tantasque ob vicissitudines, instituti ipsius tria tantum 
coenobia, cum spe sane denuo in Domino succrescendi, vix supersint. 
Placet vero Nobis nune Ordinis Sancti Pauli primi Eremitae rebus pro- 
vehendis in Domino prospicere; occasione, profecto, qua Fratres eiusdem 
Ordinis humillime Nos rogarunt ut eorundem Constitutiones, apostolica 
vi, denuo firmarentur. Constitutiones autem Ordinis nunc revisae atque 
emendatae, latino sermone exaratae, a Sacra Congregatione Religiosorum 
Sodalium negotiis praeposita die XxxvVII mensis [anuarii anno MDCCCCXxx 
recognitae sunt, earumque tenor, hic est qui sequitur, videlicet: 


CONSTITUTIONES 
ORDINIS FRATRUM SANCTI PAULI EREMITAE 


PARS PRIMA 
De Institutione vitae Regularis, quae Tironem instruit professumque 
dirigit. 
CapuTt I 
* De fine Ordinis 


1. Religio Sancti Pauli Eremitae, ut ipsum nomen indicat, originem 
© vita eremitica traxit. Lapsu temporis, vita eremitica......... (et quae sunt 
reliqua). 

Votis itaque sodalium Ordinis Sancti Pauli eremitae, Nos ultro libenter- 
que obsecundare volentes, audito etiam, uti mos est, dilecto filio Nostro 
Sanctae Romanae Ecclesiae Cardinali, qui Sacrae Congregationi pro Reli- 
giosorum Sodalium negotiis praepositus est, motu proprio atque ex certa 
scientia, ac matura deliberatione Nostris, deque apostolicae Nostrae 
potestatis plenitudine, praesentium Litterarum tenore perpetuumque in 
modum Constitutiones seu Regulas Ordinis Sancti Pauli Eremitae supra- 
scriptas plenissime adprobamus eisdemque supremum Apostolicae sanctio- 
nis robur adiicimus. 

Haec statuimus, decernentes praesentes Litteras firmas, validas atque 
efficaces semper exstare ac permanere, suosque plenos atque integros effe- 
ctus sortiri atque obtinere, eidemque Ordini Sancti Pauli Eremitae plenis- 
sime suffragari; sicque rite iudicandum esse ac definiendum, irritumque ex 

nune atque inane fieri si quidquam secus super his, a quovis, auctoritate 
qualibet, scienter sive ignoranter, attentari contigerit. Non obstantibus 
constitutionibus et ordinationibus Apostolicis ceterisque in contrarium 
facientibus quibuslibet. Volumus autem ut praesentium Litterarum exem- 
plis etiam impressis, manu alicuius Notarii publici subscriptis et sigillo 
personae in ecclesiastica dignitate vel officio constitutae munitis, eadem 
prorsus fides adhibeatur, quae adhiberetur ipsis praesentibus si exhibitae 
vel ostensae forent. 

Datum Romae apud Sanctum Petrum, sub anulo Piscatoris, die xxIx 
mensis Maii anno MDCCCCxXxx, Pontificatus Nostri nono. 


E. CARD. PACELLI, a Secretis Status. 


-PRAEFECTURA APOSTOLICA INSULARUM SALOMONICARUM SEPTEMTRIONA- 
LIUM IN VICARIATUM APOSTOLICUM ERIGITUR. 


PIUS PP. XI 


Ad perpetuam rei memoriam. — Cum in praefectura apostolica Insula- 
rum Salomonicarum septentrionalium religio christiana, diligenti industria 
Patrum Societatis Mariae, nova atque ampliorg in praesens susceperint 
feliciter incrementa, adeo ut Moderator generalis dictae Societatis Mariae, 
cuius curis praefectura eadem commissa est, humiles Nobis atque iteratas 
preces porrexerit ut dicta apostolica praefectura de Insulis Salomonicis in 
Vicariatum Apostolicum erigeretur: Nos, conlatis consiliis cum venerabilibus 
fratribus Nostris Sanctae Romanae Ecclesiae Cardinalibus, qui rebus geren- 
dis Propagandae Fidei praepositi sunt, precibus enunciatis concedendum 
ultro libenterque existimavimus. Quare motu proprio, certa scientia ac 
matura deliberatione Nostris, deque apostolicae Nostrae potestatis ple- 
nitudine, praesentium Litterarum tenore, praefecturam apostolicam Insula- 
rum Salomonicarum Septentrionalium, quae insulis Shortland, Choiseul, 
Lord Howe, Bougainville, Buka, Nyssan, Charteret, Mortlock constituta 
est, in Vicariatum Apostolicum, proprio Ordinario episcopali dignitate 
ornato committendum, erigimus. 

Haec statuimus, decernentes praesentes Litteras firmas, validas atque 
efficaces iugiter exstare ac permanere, suosque plenos atque integros effe- 
ctus sortiri et obtinere; illisque ad quos spectant sive spectare poterunt, 
nune et in posterum amplissime suffragari; sicque rite iudicandum esse 

ac definiendum, irritumque ex nunc et inane fieri, si quidquam secus, super 
his, a quovis, auctoritate qualibet, scienter sive ignoranter attentari conti- 
gerit. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die xxxI 
mensis Maii anno MDccccxxx, Pontificatus Nostri nono. 


E. CARD. PACELLI, a Secretis Status. 


IV 
ERECTIO PRAEFECTURAE APOSTOLICAE DE WUCHANG IN VICARIATUM 


PIUS PP. XI 


Ad perpetuam rei memoriam.— Venerabilis frater Archiepiscopus titulo 
Theodosiopolitanus, Delegatus Apostolicus Noster in Sinis, Nos edocet in 
praefectura apostolica de Wuchang rerum religiosarum felicissimum elapsis 
annis habitum esse incrementum, proptereaque Nos rogat ut praefecturam 
eandem, quae curis Ordinis Fratrum Minorum ad Nostrum et Sanctae Sedis 
beneplacitum concredita est, nunc in Vicariatum Apostolicum erigere digne- 
mur. Nos autem, cum opportunum Nobis videatur huiusmodi votis conce- 
dere, conlatis consiliis cum venerabilibus fratribus Nostris Sanctae Roma- 
nae Ecclesiae Cardinalibus, qui negotiis Propagandae Fidei praepositi sunt, 
omnibusque rei momentis attente perpensis, motu proprio atque ex certa 
scientia ac matura deliberatione Nostris deque apostolicae Nostrae potestatis 
plenitudine, praesentium Litterarum tenore, praefecturam apostolicam de 
Wuchang in Sinis, servatis eisdem limitibus, in Vicariatum Apostolicum, 
item de Wuchang dictum atque ab Ordinario, episcopali aucto dignitate, 
regendum, erigimus et constituimus. | 

Haec edicimus, mandamus, decernentes praesentes Litteras firmas, vali- 
das atque efficaces iugiter exstare ac permanere, suosque plenos atque 
integros effectus sortiri et obtinere, illisque ad quos spectant sive spectare 
poterunt, nunc et in posterum plenissime suffragari, sicque rite iudicandum 
esse ac definiendum, irritumque ex nunc et inane fieri si quidquam secus 
super his, a quovis, auctoritate qualibet, scienter sive ignoranter contigerit 
attentari. Contrariis non obstantibus quibuslibet. 

Datum Romae apud Sanctum Petrum, sub anulo Piscatoris, die xxxI 
mensis Maii anno MpcCCCxxx, Pontificatus Nostri nono. 


BE. Carp. PACELLI, @ Sceretis Status. 


! 

EPISTOLA 


AD R. D. FRANCISCUM VERDIER SUMMUM MODERATOREM PRESBYTERORUM 
CONGREGATIONIS A MISSIONE ET SOCIETATIS PUELLARUM A CARITATE: 
SAECULO ELAPSO A MANIFESTATIONE B. M. V. DE NOMISMATE PRODIGIOSO. 


PIUS PP. XI 


Dilecte fili, salutem et apostolicam benedictionem. — Catholicis homi- 
nibus paene nullis mirabile illud non auditum dixeris, cuius sollemnis 
passim per orbem terrarum commemoratio die potissimum huius mensis 
septimo ac vicesimo habebitur: quo die beatissima Virgo, centesimo ante 
anno — postquam se plus semel Catharinae Labouré conspiciendam dede- 
rat, quae Parisiis apud Puellas a Caritate Vincentianas tirocinium agebat 
— duplici in tabula novi Nomismatis exemplar piae puellae exhibuit, prae- 
cepitque ut tale ipsamet Nomisma cudendum curaret. Pollicebatur quidem 
sanctissima Mater, quotquot illud, praesertim circa collum, gestassent, 
caelestibus eos gratiis locupletatum iri: quarum copiam ut, sua ipsius 
declaratione, efficaciter significaret, manus hine inde demisit, e quibus 
quidam profectus est lucis veluti torrens, adeo splendidae ut oculorum 
aciem praestringeret. Eiusmodi sane eventum, dilecte fili, idcirco est Nobis 
ad recolendum suavius, quia plurimae sensim ad fideles iam tum acces- 
sere corporis animique utilitates; cum enim ad sacri usum Nomismatis 
insculptaeque ibi preculae, Deiparam sine labe conceptam testantis, brevi 
temporis spatio popularis ubique gentium pietas exarsisset, tam multa de 
materna Virginis misericordia in christianam plebem beneficia proflu- 
xisse constat, ut Nomisma nuncupari prodigiosum coeperit posteaque 
omnino consueverit. Atque una simul vobiscum gaudendi vobisque gratu- 
landi periucunda incidit Nobis opportunitas; siquidem, dilecte fili, non 
ignoramus, utramque, cui praees, Vincentianam sodalitatem quae sibi in 
hoc centum annorum decursu incrementa laudumque ornamenta compa- 
ravit, ea Manifestationi illi beatissimae Virginis accepta referre, quam 
celebraturi estis. Congregationi profecto a Missione Nobis carissimae, 
quam Pater Legifer ad promovendam pauperum salutem rectamque cleri 
disciplinam tum suscitavit, cum novum pro rerum temporumque condi- 
cione praesidium Ecclesia praestolari videbatur, datum est, hoc saeculi 
intervallo, non modo ut muneri suo ne deesset, sed etiam ut studiosius 
vacaret, caritatis beneficentiaeque instituta atque opera provehendo in 
aliorumque mentem subiiciendo: quo in genere Vincentianae, quas vocant, 

Collationes a Friderico Ozanam inductae, etsi modeste agunt, nonne in 
luce orbis terrarum versantur? Quid quod sodales vestri, dilecte fili, 
evangelicam fidem per sacras expeditiones aut incolumem inter fideles 
praestitere aut inter infideles, vel sanguine effuso, propagarunt? At vero 
Puellae a Caritate nimium quantum — vexillo, ut ita dicamus, sacri 
Nomismatis innixae — post Deiparae Manifestationem, cum ingenti Ec- 
clesiae civilisque societatis utilitate, floruere; numerus enim earum, quotae 
tune erant, adeo usque adhuc auctus est, ut Puellarum quadraginta 
fere milia hodie censeantur, eaedemque, magnifico operum apparatu 
elucentes, multo maiora portendant in posterum. Quibus quidem omni- 
bus, quemadmodum mense Martio huius anni bene precati sumus, cum 
scilicet sorores quae in Urbe degunt earumdemque alumnas libenter admi- 
simus atque alloquio donavimus, item bene hodie precamur, ominamur- 
que ut in perpetua suae exercitatione caritatis, in puellis excolendis, 
pium praesertim suadendo sacri Nomismatis usum, animas Christo fre- 
quentissimas lucrentur. — Quod reliquum est, cupimus, ut saecularia 
sollemnia propediem habenda, Immaculata Dei Genetrice auspice, ne prae- 
tereant quin et vobis et christiano populo divinae gratiae afferant uberta- 
tem: cuius conciliatrix esto paternaeque benevolentiae testis apostolica 
benedictio, quam tibi, dilecte fili, atque utrique Vincentianae sodalitati 
peramanter in Domino impertimus. 

Datum Romae apud Sanctum Petrum, die xxm mensis Novembris 
anno MpDCCCCXxx, Pontifitatus Nostri nono. 


PIUS PP. XI 


| 

ACTA SS. CONGREGATIONUM 


SUPREMA SACRA CONGREGATIO S. OFFICH 


I 
DECRETUM 


SACERDOS IOSEPHUS TURMEL EXCOMMUNICATUS VITANDUS DECLARATUR, 
DEGRADATUR ET EIUS OPERA IN INDICEM LIBRORUM PROHIBITORUM 
INSERUNTUR. 


Feria V, loco IV, die 6 Novembris 1930 


Sacerdos Iosephus Turmel, ex archidioecesi Rhedonensi in Gallia, 
iam anno 1892 munere docendi, quod in Seminario maiore Rhedonensi 
obibat, ab Emo Cardinali Place suo Archiepiscupo privatus est, eo quod 
nonnullis ex suis alumnis praesentiae reali Iesu Christi in Sstma Eucharistia 
se non credere declaraverat. 

Anno 1901 Emus Cardinalis Richard, Archiepiscopus Parisiensis, de 
speciali mandato et nomine Sacrae Congregationis Indicis, sacerdotem 
Turmel graviter monebat ob articulos haereticales ab ipso editos in foliis 
periodicis Revue d histoire et de littérature religieuses, quorum infelix sacer- 
dos A. Loisy moderator erat; addito vetito, ne quid deinceps ad sacras 
disciplinas pertinens absque praevia approbatione ecclesiastica publici 
iuris faceret. 

Anno 1908 coram Lilmo ac Revmo Domino Augusto Dubourg, suo 
Archiepiscopo, absolute negavit se sub falsis nominibus « A. Dupin » et 
«G. Herzog » duos libros contra dogmata Ssthae Trinitatis et Virginitatis 
Mariae, nec non contra alias Ssmae Matris Dei praerogativas scripsisse, 
firmiter asserens cum dictis auctoribus nihil prorsus se commune habere, 
immo eos ne novisse quidem. Illa vero occasione, ad quamvis suspicionem 
a se avertendam, suo Ordinario sub die 22 Maii 1908 explicitam profes- 
sionem fidei catholicae in scriptis exhibuit. Praefati duo libri, primus sub 
nomine « A. Dupin » vi decreti diei 25 Maii 1908 et alter sub nomine 
«G@. Herzog» vi decreti diei 5 Iulii 1909, in Indicem librorum probibi- 
torum dein inscripti fuerunt. 

Ab anno 1909 usque ad annum 1911 Sacra Congregatio Indicis septem 
opera sacerdotis Turmel tribus diversis decretis, latis respective diebus 
5 Iulii 1909, 7 Martii 1910 et 2 Ianuarii 1911, proscripsit ac damnavit; 
auctor vero post singulas damnationes suo Archiepiscopo in scriptis abso- 
lute se subiiciebat, declarans se doctrinae catholicae firmiter adhaerere. 

Haud tamen exinde a sua nefaria opera cessavit, sed sub diversis iti- 
dem falsis nominibus alios libros aut articulos identidem edere perrexit, 
blasphemias in Deum continentes, haeresim propugnantes, ipsorumque 
religionis fundamentorum eversivos, qui ei tamquam auctori, etsi ipso 
pertinaciter negante, adscribebantur. 

Anno demum 1929, cum ex peracta inquisitione sufficientia collecta 
essent argumenta ad sacerdotem Turmel plurium horum operum sub 
diversis nominibus editorum tamquam verum auctorem designandum, 
ab Emo Cardinali Charost, Archiepiscopo Rhedonensi, de mandato Su- 
premae Sacrae Congregationis 8. Officii, regularis instructus est processus, 
in quo sacerdos Turmel, constitutis subiectus diebus 10, 20, 21,23 Decem- 
bris 1929 et 10 Ianuarii 1930, et non obstantibus suis firmis, iteratis, immo 
et iuratis negationibus, de reitate convictus, poena suspensionis a divinis 
mulctatus est sententia die 23 Ianuarii 1930 lata et in fasciculo Semaine 
Religieuse du Diocése de Rennes diei 25 Ianuarii 1930 edita. 

Paulo antequam ei suspensio a divinis intimaretur, infelix hic sacer- 
dos suam reitatem fortiter negare pergens, Emo Archiepiscopo decla- 
ravit se libenter esse paratum professionem emittere fidei catholicae; 
paucis tamen diebus post, iam a divinis suspensus, ad editorem Rieder 
manuscriptum misit alterius voluminis operis Catéchisme pour adultes 
in eum finem evidenter conscripti religionem christianam oppugnandi 
et atheismum propagandi. 

Cum tandem se manifeste detectum perspexisset, duabus epistulis 
diebus 25 Martii et 1 Aprilis currentis anni ad Emum Cardinalem Charost 
datis, sacerdos Turmel confessus est se plurimos articulos et quatuorde- 
cim opera edidisse sub sequentibus quatuordecim falsis nominibus: « Louis 
Coulange, Henri Delafosse, Armand Dulac, Antoine Dupin, Hippolyte 
Gallerand, Guillaume Herzog, André Lagard, Robert Lawson, Denys 
Lenain, Paul Letourneur, Goulven Lézurec, Alphonse Michel, Edmond 
Perrin, Alexis Vanbeck ». 

Ut facile est intelligere, ex tot libris et articulis sub diversis nominibus 
prodeuntibus, haeresim ac impietatem propugnantibus, legitima orta est 
suspicio ne in Gallia totidem adessent sacerdotes qui fidei catholicae ad- 
versarentur; quod quidem clero Gallico gravem profecto et manifestam 
iniuriam inurebat. 


| 

Cum igitur sacerdos Turmel quadraginta iam abhine annis ideas catho- 
licae fidei contrarias expresserit, et pluries monitus, poenisque ab auctori- 
tate ecclesiastica plexus, prout ex dictis constat, non resipuerit, necnon 
quotidie Sacrum litare sit ausus,; Emi ac Revmi Patres rebus fidei ac mo- 
rum tutandis praepositi, in Plenario Conventu Feria V, loco IV, die 6 No- 
vembris 1930 habito, procedendi formam Supremi S. Tribunalis 8. Officii 
propriam ad normam can. 1555 sequuti, praeaudito RR. DD. Cenntee- 
rum voto, decreverunt: : 

1.- Duodecim opera sacerdotis Iosephi Turmel, quorum tituli infra 
notantur, sub diversis nominibus edita, sed ab ipso uti propria agnita, 
praeter alia duo iam damnata et in Indicem relata, tamquam prae- 
damnata habenda esse atque in Indicem librorum prohibitorum esse 
inserenda: 

Louis Coulange, La Vierge Marie. Paris, Rieder, 1925.—Id., La Messe. 
Paris, Rieder, 1927.—Id., The Life of the Devil. London, 1929.-Id., Ca- 
téchisme pour adultes (2 voll.). Paris, Rieder, 1929-1930. — Henri Delafosse, 
Le Quatriéme Evangile. Paris, Rieder, 1925. -—Id., Les écrits de Saint Paul: 
DL’ Epitre aux Romains. Paris, Rieder, 1926.—Id., Les écrits de Saint Paul: 
La premiére Epttre aux Corinthiens. Paris, Rieder, 1926.-—Id., Les écrits 
de Saint Paul: La seconde Epitre aux Corinthiens. Les Epitres aux Galates, 
aux OColossiens, aux Ephésiens, 4 Philémon. Paris, Rieder, 1927.—Id., Les 
écrits de Saint Paul: L’Eptire aux Philippiens. Les Eptires aux Thessalo- 
niciens. Les Epittres Pastorales. L’Epttre aux Hebreuz. Paris, Rieder, 1928. — 
Id., Lettres d’ Ignace d’ Antioche. Traduction nouvelle avec introduction et 
des notes. Paris, Rieder, 1927.— André Lagarde, The Latin Church in 
the Middle-Age. Edinburgh, 1925. - Edmond Perrin, Saint Thomas d’Aquin, 
Somme Théologique. Voll. I-II: Dieu. Traduction nouvelle avec une intro- 
duction et des notes. Paris, Rieder, 1927-1929; 

2.—Ipsum, iam incursum in excommunicationem latae sententiae ad 
normam can. 2314 §1, 1, nune excommunicatione nominatim ac perso- 
naliter damnari, prout vi praesentis decreti damnatur; omnibus plecti 
poenis publice excommunicatorum; atque insuper vitandum esse et ab 
omnibus vitari debere; 

3. —Eumdem etiam degradationis poenae cum omnibus iuris effectibus 


subiici; 

4.— Ab excommunicatione vero, de qua supra, ipsum absolutum non 
iri, nisi datis antea verae resipiscentiae signis, et retractatis formiter omni- 
bus suis erroribus per declarationem a S. Officio probandam et publici 
iuris faciendam. Quibus tantum praestitis et non aliter, ipsum posse ad 
Sacramenta more laicorum iterum admitti. 

Et eadem Feria V, die 6 eiusdem mensis et anni, Ssmus D. N. D. Pius 
divina Providentia Pp. XI, in solita audientia R. P. D. Adsessori con- 
cessa, relatam Sibi EMorum Patrum resolutionem approbavit, confirmavit 
atque publicandam iussit. 

Datum Romae, ex Aedibus 8. Officii, die 8 Novembris 1930. 


A. Subrizi, Supremae 8. Congr. 8. Officii Notarius. 


II 
DECRETUM 


QUINQUE LIBRI DAMNANTUR A PAULO ROUE EDITI 


Feria IV, die 19 Novembris 1930 


In Generali Consessu Supremae Sacrae Congregationis Sancti Officii 
Emi ac Revmi Diii Cardinales, fidei et moribus tutandis praepositi, prae- 
habito DD. Consultorum voto, damnaverunt, proscripserunt atque in 
Indicem librorum prohibitorum inserendos mandarunt libros a Paulo 
Roué editos, quibus tituli: 

Le Procés de Jésus, Etude historique et juridique. Paris, André Delpeuch, 
éditeur; 

Le Procés de Judas dit VIscariot. Paris, éditions de ’Epi;_. : 

Code de Vunion libre (Amants, Mattresses, Enfants naturels). Paris, 
Librairie de Droit usuel pratique; 

Traité de Vannulation du mariage religieux. Paris, Etienne Chiron, 
éditeur; 

Mon formulaire dactes sous-seings privés. Paris, Librairie de Droit 
usuel. 


Et sequenti feria V, die 20 eiusdem mensis et anni, Ssmus D. N. D. 
Pius divina Providentia Pp. XI, in solita audientia R. P. D. Adsessori | 
impertita, relatum Sibi EMorum Patrum decretum approbavit, confir- 
mavit et publicandum iussit. 

Datum Romae, ex Aedibus 8. Officii, die 21 Novembris 1930. 


A. Subrizi, Supremae 8. Congr. S. Officit Notarius. 


L. & S. 


| 
| 
| 

SACRA CONGREGATIO CONCILIT 


TOLETANA Et ALIARUM 
MISSAE PRO POPULO 


Die 19 Iulit 1930 


QUAESTIO. - Eminentissimus Cardinalis Archiepiscopus Toletanus die 
1 Ian. 1930 ad H.S.C. quae sequuntur exponebat: « Etiam post decre- 
tum Sacrae Congregationis Concilii 28 Decembris 1919 disputatur in Hispa- 
nia de obligatione applicandi Missam pro populo diebus festis olim ex ture 
particularit de praecepto ut e. g. in Hispania diebus Sancti Antonii Pata- 
vini, Sancti Isidori Agricolae, Sancti Augustini Doctoris, Sancti Ferdinandi 
Regis, etc., sed nune suppressis sive vi Codicis, sive ante Codicem; dum 
alii negant, quia in festorum suppressorum decreto 28 Dec. 1919 non 
memorantur; alii affirmant, innixi in doctrina aliquorum scriptorum. Inde 
oritur diversa praxis et magna confusio, quae oporteret ut de medio tol- 
latur; id quod unice per declarationem authenticam Sacrae Congregationis 
obtineri potest. Quapropter enixe orat ut talis declaratio quam primum 
detur ». 

Super ea quaestione, quam etiam Excmus D. Nuncius Apostolicus 
apud Catholicum Regem, authentice solvendam commendat, exquisitum 
est, ut de more, votum Consultoris, quod praestat ex integro referre. 


VotuM CONSULTORIS. — Praemitto notissimam disciplinam vigentem 
circa applicandam Missam pro populo diebus festis suppressis iure uni- 
versali; scilicet: « nihil hac in re per Codicem immutatum esse a disciplina 
hucusque vigente » (Pont. Comm. Cod., 17 Febr. 1918); itaque Missam 
applicandam esse singulis diebus enumeratis in subsequenti elencho edito 
a 8. H. C. die 28 Dec. 1919 (A. A. S., XII, p. 42). In quo elencho notantur 
duo festa localia: « Dies 8. Patroni Regni; dies S. Patroni loci », quae tamen 
sunt iuris communis, vi nempe legis generalis, etsi variis diebus observata 
iuxta singulas regiones et loca. Unde statim cadit argumentum quod quis 
deducere vellet ex canone 1247 § 2: « Ecclesiastico praecepto dies festi 
Patronorum non subiacent »; scilicet sublatum est, quatenus superesset, 
praeceptum de quo in titulo «de diebus festis », quin fiat mutatio circa 
Missae applicationem pro populo. 

His dictis, unicum argumentum ab iis allatum qui suppressam putant 
obligationem applicandae Missae pro populo, diebus festis suppressis, 

deducitur ex silentio citati decreti circa festa iuris particularis. At statim 
quisque videt argumento huiusmodi nullam vim inesse, quia: a) silentium 
natura sua est quid negativum; unde nec potest nec debet trahi in argu- 
mentum positivum; nisi saltem aliud quid accedat; >) laudatum decretum 
editum est ad tollenda dubia et anxietates; nullum autem ius constituit; 
contra expressis verbis se refert ad ius praeexistens, citans responsum Ponti- 
ficiae Commissionis, iuxta quod nihil est innovatum a Codice; ¢) immo 
decretum formaliter excludit ius particulare, non solum quia iteratis vici- 
bus loquitur de festis «in wniversali Ecclesia », sed etiam quia nihil aliud 
est nisi determinatio celebris elenchi Urbaniani, qui legem ferebat pro 
universali Ecclesia, omisso iure particulari, ut ex eiusdem tenore patet. 

Ceterum, si res paulo attentius consideratur, statim apparet quaestio- 
nem minime versari circa ius particulare. Etenim ad ius particulare atti- 
net festorum localium institutio et, dato casu, suppressio; sed festorum 
etiam localium natura iuridica eadem est quae festorum universalium; 
important scilicet idem praeceptum audiendi Sacrum, idem vetitum quoad 
opera servilia, eamdem applicationem Missae pro populo. Haec autem 
nihil locale aut particulare habent. Iamvero inducta sunt iure communi 
festa quae nunc dicuntur suppressa, in quibus cessavit primo vetitum servi- 
lia operandi, deix et praeceptum audiendi Sacrum; nunquam autem ces- 
savit obligatio Missa: pro populo: dicente canone 339, § 1, (cf. 466), quin 
antiquiores textus referam: applicandam esse Missam pro populo «in 
dominicis aliisque diebus festis de praecepto, etiam suppressis ». Cur autem 
et quomodo aliter res se haberet quoad festa suppressa iuris particularis? 

Ad hoe ergo ut admittamus sublatam fuisse applicationem Missae pro 
populo diebus festis suppressis iuris particularis, necesse foret ut demon- 
stretur alias et alias servandas et servatas esse regulas quoad haec et ista 
festa, eiusdem naturae iuridicae; demonstratio vero fieri deberet certo et 
authentico textu, vel saltem exemplo. Textum autem vel exemplum nemo 
protulit, quantum sciverim. Interim ergo stare possumus et debemus 
validissimae praesumptioni de qua supra. 

Quid autem loquar de praesumptione, dum textus adest? Pius enim 
Pp. VII, Brevi Paternae charitati, die 10 Aprilis 1818, reductionem con- 
cessit festorum antea in regno Neapolitano servatorum uti de praecepto; 
quo Brevi sublata sunt non tantum quaedam festa iuris universalis, scilicet 
e catalogo Urbaniano, sed etiam quaedam iuris particularis, ut ecce festum 
8. Antonii Patavini et 8S. Dominici. Porro quoad omnia festa suppressa, 
nulla facta distinctione, voluit Pontifex «nihil esse innovandum quoad 
chorum, relate ad festa in quorum occursu sublatum est praeceptum 
audiendi Sacrum ». [amvero fere statim ab edito Brevi, quaesivit Archipre- 

sbyter loci Petrella dioecesis Aquilanae, post primum dubium circa festum 
8. Antonii: « An parochi teneantur in posterum applicare Missam pro 


populo et celebrare cum cantu Missam parochialem diebus quibus sublatum — 


est praeceptum audiendi Sacrum», evidenter interrogans circa omnia festa 
suppressa. Et respondit S. C. R. die 18 Octobris 1818 (n. 2592): « Affirma- 
tive ad utramque partem, etc. ». Haec ex Consultazione canonica XCIV 
Emi Cardinalis Gennari, quae metam tangit, ut arbitror. 

Quum vero nulla vel levis afferatur causa cur res in Hispania aliter 
se habuerint aut habeant ac in regno Neapolitano, certa omnino videtur 
responsio affirmativa, seu «stare obligationem applicandi Missam pro 
populo diebus festis suppressis iuris particularis in Hispania ». 

Quare, etc. 


RESOLUTIO. — In plenariis Comitiis die 19 Iulii 1930 in Palatio Aposto- 
lico Vaticano habitis, Emi Patres Sacrae Oongregationis Concilii, ad pro- 
positum dubium, nempe « An obligatio applicandi Missam pro populo 
- diebus festis suppressis, olim ex iure particulari de praecepto, exsistat in casu », 
respondendum censuerunt: « Affirmative ». 

Facta autem relatione Ssmo Diio Nostro Pio Papae XI, in Audientia 
infrascripto Secretario concessa die 31 eiusdem mensis, Ssmhus datam 
resolutionem approbavit ac confirmavit. 


I. Bruno, Secretarius. 


SACRA CONGREGATIO DE RELIGIOSIS 


APPROBATIONES 


Ssmus Diius Noster Pius divina Providentia Pp. XI decretis Sacrae 
Congregationis Negociis Religiosorum Sodalium praepositae: 

Die 12 Martii 1930. — Constitutiones Monialium Clarissarum ad septen- 
nium, experimenti gratia approbavit. 

Die 19 Iulii,—Institutum Sororum vulgo del Ssiio Cuore di Gest 
Montmartre nuncupatarum, cuius domus princeps in archidioecesi 
Westmonasteriensi sita est, laudavit, eiusque Constitutiones ad septen- 
nium, experimenti gratia approbavit. 

— Institutum Sororum a Tertio Ordine Regulari 8. Francisci, laudavit, 
eiusque Constitutiones ad septennium experimenti gratia approbavit. 

— Institutum Sororum vulgo delle Scuole Cristiane della Misericordia 
nuncupatarum, cuius, domus princeps in dioecesi Paderbornensi sita est, 
laudavit, eiusque Constitutiones ad septennium experimenti gratia appro- 
bavit. 

— Institutum Sororum a Sancto Ioseph, laudavit, eiusque Constitu- 
tiones ad septennium experimenti gratia approbavit. 

— Institutum Sororum vulgo Servantes du Saint-Esprit et de Marie 
Immaculée nuncupatarum, cuius domus princeps in dioecesi 8. Antonii in 
S. F. A. Texas sita est, laudavit, eiusque Constitutiones ad septen- 
nium experimenti gratia approbavit. 

— Institutum Sororum vulgo Ancelle del Santuario nuncupatarum, 
cuius domus princeps in dioecesi Terlitiensi sita est, laudavit, eiusque 
Constitutiones ad septennium, experimenti gratia, approbavit. 

— Institutum Sororum a Divino Corde Iesu cuius domus princeps in 
archidioecesi Vratislaviensi sita est, laudavit, eiusque Constitutiones ad 
septennium experimenti gratia approbavit. 

— Institutum Sororum a Sancta Martha approbavit una cum suis Con- 
stitutionibus, sed has ad septennium experimenti gratia. 

— Institutum Sororum a Sancto Carolo eiusque Constitutiones defini- 
tive approbavit. 

— Institutum Sororum vulgo Piccole Suore dell’Immacolato Cuore dt 
Maria del Terz’Ordine di S. Francesco nuncupatarum, cuius domus prin- 
ceps in dioecesi Czestochoviensi sita est, laudavit, eiusque Constitutiones 
approbavit ad septennium experimenti causa. 

ACTA OFFICIORUM 


 DATARIA APOSTOLICA 


NORMAE SERVANDAE AB ORDINARIIS IN IMPETRANDA AB APOSTOLICA SEDE 
COLLATIONE BENEFICIORUM. 


Ut Revmhis Ordinariis recursus ad Sedem Apostolicam pro obtinenda 
collatione beneficiorum non consistorialium, quae, ad normam iuris, ipsi 
Sedi Apostolicae reservata sunt (Codex iuris can., 396, 1435), vel devoluta 
(can. 1432 § 3), facilior reddatur, et ut eorundem provisio recte et con- 
_ gruenter absolvatur, ac praecipue ut Romanus Pontifex, cui soli ilorum 
collatio spectat et pertinet, libere ad illa eligere possit clericos, quos dignio- 
res et magis idoneos in Domino iudicaverit, sequentes normae, a SS. D. N. 
Papa Pio XI adprobatae, servandae erunt: 


I. A die vacationis beneficii reservati vel a die devolutionis, ad diem 
quo recursus ad Sedem Apostolicam erit faciendus, aliquod temporis spa- 
tium intercedat, ita ut notitiam de collatione ipsius beneficii Summo Pon- 
tifici reservata clerici dioeceseos tempestive habeant. 

II. Revimi Ordinarii in supplici libello pro collatione obtinenda benefi- 
ciorum reservatorum vel devolutorum, ad Emum Cardinalem Sanctae 
Romanae Ecclesiae Datarium mittendo, nomina ecclesiasticorum omnium, 
qui beneficium optant, praesentent, una cum testimoniis de eorum aetate, 
studiis, vita, moribus, ministeriis quibus laudabiliter quisque functus sit, 
et de idoneitate ad munia beneficii, de quo agitur, obeunda: et saltem tres, 
quatenus fieri possit, uti digniores indicent. 

III. Si beneficia reservata vel devoluta legi concursus, sive generali 
sive particulari, obnoxia sint, suffragia ab examinatoribus lata quoad ido- 
neitatem et scientiam tum coniunctim, tum distincte, ad Apostolicam 
Datariam, una item cum vitae curriculo seu testimoniis, ut supra, concur- 
rentium, mittantur, servatis apud curiam Ordinarii actis concursus. 

Quod si beneficio onus insit Sacrae Scripturae populo explanandae, 
candidatus, ex praescripto Motus proprii Pii Pp. XI diei 27 Apr. 1924, 
licentia aut laurea in re biblica potitus esse debet. Si Ordinarii vero 
derogationem a dicta lege, rationabili de causa, impetrare cupiant, testi- 

monium de candidati peritia super Sacram Scripturam, onerata eorum 
conscientia, perhibeant. 

IV. Si de beneficio agatur adnexam habente curam animarum, quarum 
salus super omnia prae oculis habenda est, iudicium Revmi Ordinarii quoad 
scientiam, pietatem, zelum animarum et idoneitatem candidatorum ad 
regendam paroeciam de qua agitur — cui tantum magis idoneus praefi- 
ciendus erit (can. 459)— semper requiritur, graviter onerata conscientia 
eiusdem Ordinarii. 

Votum vero Revmi Ordinarii circa candidatum, quem magis dignum 
et idoneum reputet, Summus Pontifex libenter semper excipiet, ac de illo, 
pro Sua sapientia et prout in Domino iudicaverit, debitam rationem habebit. 

Ex Dataria Apostolica, die 11 Novembris 1930. 


R. Carp. SCAPINELLI, S. R. EL. Datarius. 


I. Guerri, Regens. 


L. 8. 

DIARIUM ROMANAE CURIAE 


Giovedi, 9 Ottobre, la Santitaé di Nostro Signore ha rice- 
vuto in solenne Udienza Sua Eccellenza il Signor Dottor 
Caro F. Crisanti, Inviato Straordinario e Ministro Ple- 
nipotenziario della Repubblica del Venezuela per la presen- 
tazione delle Lettere Credenziali. 


SACRA CONGREGAZIONE DEI RITI 


Martedi, 28 Ottobre 1930, presso l’Etho e Reviho Signor Cardinale Giulio 
Serafini, Ponente della Causa Policastren. di Beatificazione e Canonizzazione 
del Ven. Servo di Dio Domenico Lentini, Sacerdote secolare, si é tenuta la 
Congregazione Antipreparatoria, nella quale dai Revihi Prelati Officiali e dai 
~ Consultori teologi si é discusso il dubbio sopra l’eroicita delle virti dello 
stesso Venerabile Servo di Dio. 


Martedi, 11 Novembre 1930, nel Palazzo Apostolico Vaticano, si é tenuta 
la Congregazione Particolare dei Sacri Riti, nella quale al giudizio degli Emi 
e Revmhi Signori Cardinali componenti la medesima, sono state sottoposte le 
seguenti materie: 


1. Intorno alla validita dei processi nati causa di Beatificazione e Cano- 
nizzazione della Serva di Dio Maria di Gesi atin religiosa professa del- 
V’Ordine dei Carmelitani Scalzi. 

2. Intorno alla validita del processo ora a costruito in Namur, sopra 
due miracoli che si asseriscono operati da Dio per intercessione della Beata 
Giulia Billiart, Fondatrice dell’Istituto delle Suore della Beata Vergine Maria, 
dopo la sua solenne beatificazione. 

3. Intorno alla conferma di culto non mai prestato al Servo di Dio Felice 
de Andreis, Sacerdote e primo Fondatore generale della Congregazione della 
Missione in America, in conformita ai decreti di Urbano Papa VIII. 

4. Intorno alla validita del processo apostolico costruito nella diocesi di 
Arras, sopra un miracolo operato da Dio per intercessione della Serva di Dio 
Suor Maria Eufrasia Pelletier, Fondatrice della Congregazione delle Suore del 
Buon Pastore. 

5. Intorno alla conferma di culto non mai prestato alla Serva di Dio Cate- 
rina Jarrige, del Terzo Ordine di S. Domenico, in conformita ai decreti di 
Urbano Papa VIII. 

6. Intorno alla validita del processo apostolico sopra i miracoli operati 
da Dio per intercessione della Ven. Serva di Dio Margherita Bourgeoys, Fon- 

datrice dell’Istituto delle Suore di Nostra Signora. 

7. Intorno alla validita dei processi nella causa di Beatificazione e Cano- 
nizzazione del Servo di Dio Paolo Ginhae, Sacerdote professo della Compagnia 
di Gesa. 

8. E finalmente intorno alla validita dei processi nella causa di Beatifica- 
zione e Canonizzazione del Ven. Servo di Dio Antonio Chevrier, Sacerdote 
secolare, Fondatore dell’asilo « La Providence du Prado» ed Istitutore della 
Societa dei Sacerdoti Pradosiensi. 


SEGRETERIA DI STATO 


NOMINE 


Con Biglietti della Segreteria di Stato, il Santo Padre Pio “XI, felicemente 
regnante, si é degnato di nominare: 


Camerieri Segreti Soprannumerari di S. S.: 
22 Dicembre 1929. Monsig. Alessandro Pechnik, dell’archidiocesi di Leopoli dei 
Latini. 
24 LImglio 1930. Monsig. David Paterson, della diocesi di Aberdeen. 
8 Ottobre » Monsig. Giovanni Hofer, della diocesi di Seckau. 


. » »  Monsig. Alessandro Nagy, della diocesi di Giavarino. 
» ~ » Monsig. Leandro Girard, del patriarcato latino di Gerusa- 
lemme. 
9 > »  Monsig. Carlo Stradner, della diocesi di Seckau. 
20 » »  Monsig. Francesco Prisching, della medesima diocesi. 
6 Novembre » Monsig. Gustavo Bernardoni, della diocesi di Fabriano. 
. » » Monsig. Agostino Crocetti, della medesima diocesi. 
13 »  Monsig. Giuseppe Aloy, della diocesi di Alba. 


Camerieri d’onore in abito paonazzo di S..8.: 
17. Luglio 1930. Monsig.,Giovanni P. Ledezma, della diocesi di Cochabamba. 
31 » » Monsig. Rocco Cosentino, della diocesi di Policastro. 
21 Agosto » Monsig. Giorgio Feichtner, dell’archidiocesi di Salisburgo. 
25 Settembre » Monsig. Ludovico Wolker, dell’archidiocesi di Colonia. 
»  Monsig. Giacomo Rabino, della diocesi di Asti. 


» 


Cameriere d’onore di Spada e Cappa Soprannumerario di S. S.: 
14 Marzo 1930. Ilsig. Giulio Gongalves Cerejeira, del patriarcato di Lisbona. 


NECROLOGIO 


28 Settembre 1930. Monsig. Maurizio Riviére, Arcivescovo di Aix. 
7 Novembre » Emo Sig. Card. ALFonso M. MISTRANGELO, del titolo di S. M. 
degli Angeli alle Terme, Arcivescovo di Firenze. 


» » » Eto Sig. Card. ALess1o Cuaxost, del titolo di S. M. della 
Vittoria, Arcivescovo di Rennes. 

13 ~=Ci«e > » Monsig. Enrico Vittore Altmayer, Arcivescovo tit. di Sinnada. 

21 - » Monsig. Atanasio M. Vincenzo Soler y Royo, Vescovo tit. 


di Citarizo. 
23 » » Monsig. Settimio Caracciolo di Torchiarolo, Vesc. di Aversa. 

‘MARTYRO LOG I UM ROMANUM. 


-Gregorii Papae XIII iussu editam, Urbani VIII et:Clemen- 
tis X auctoritate recognitum,-ac deinde a. MDCCXLIX 
Benedicti XIV opera ac studio emendatum et auctum, 
Secunda post typicam editio, inxta: primam a typica ‘editionem 
_a. MDCCCCXXII.a Benedicto Papa XV adprobatam, propriis recen- 


tium sanctorum officiorumque elogiis expleta, Sacrae Rituum Congre- 
gationis curis impressa..- Typis Polyglottis Vaticanis MDCCCCXXX. | 


fol, oxxiv-566 (gr. 1040). 
Apud exteros » 33 — 


Volumen partim corio, partiin linteo eontectum sectione’ folioram rubra: 


Apud exteros . .... 


Haec novissima editio: praesenti Kalendarii Romani 


enim omnia elogia hucusque adprobata; et explet elogia. nonnullorum Sanctorum, quibus 
- peculiaris patronatus a Summo Ponlifice decretus est, uti die 29 ianuarii et 98 decembris — 


oad Sanctum Franciscum Salesium patronum scriptorum eatholicorum, die 8 februarii et 

iulii quoad S. Hieronymum Aemiliani patronum orphanorum ac derelictae iuventutis, etc. 
Nec omittendum est in hac novissima editione inter elogia festoruam'mobilium et lectiones 
breves ee sab fuisse rationem de Octava et Dominica infra Octavam Sacratissimi ssimi Cordis Tesu. — 


Big 


tiae latae anno 1922, cura eiusdem S. editae. Vol. 


FERRETTI. Mons. Luie1, Vescovo di Macerata - Economia, 


Ecclesiastica, Criteri amministrativi. - Elegante volumetto in-16° 


di pp. x1-136 e tre moduli. Legato in tela) 660 


Rouiir pe (8.'J.), NONCIATURES DE RUSSIE taped les 


ments authentiques. Nonciature d’Arezzo (1802-1806). In-8° gr. 


MISCELLANEA AGOSTINIAN 


TESTI E STUDI a cura delf'Ordine Eremitano di S. Ago. 


stino nel XV centenario dalla morte del Santo Dottore, 
_ = Volume I. SANCTI AUGUSTINI SERMONES POST. 
MAURINOS REPERTI probatae dumtaxat auctoritatis.” 


primum disquisiti, in. unum collecti et’ codicum 
fide instaurati, - - Typis Polyglottis Vatioanis, momxxx, In-8°, PP- 


Apud exters > 169— 


-Veneunt Romae apad Administrationem_Commentarii Officialis - 

~PRAEPARATIO AD MISSAM = GRATIARUM 
ACTIO POST MISSAM. 48X04; stam 
pati in nero, carta buonissima 80 


» 


' Plo Pp. X restitutum et editum et Ssmhi D. N. Benedicti XV aucto-. ya 
ritate recognitum et vulgatum. Romae, 1919. Un volume in-S° di. 
complessive pagine 1010, adorno di un’artistica immagine a colorie = « 


‘di molte ed accurate ineisioni in nero (gr. 100)... 18— 90,50 


vari punti del Programma ministeriale,a cura della Commissione 
superiore ecclesiastica per la dei testi di- 


bratas, sive celebrandas. latina, linteo nigro reli- 


“Officium et Missae in Nativitate 


Breviarii et Missalis Romani. Editio typica Vaticana, Vol. in-&, 


pp- 112, charta optima . . 5— 6— 7,50 


Christ! Regis, cum canta. Raitio 
typica Vaticana. - Vol. in-89, pp. 88, charta optima... 2... 6— 7,50 


DANTIS ALAGHERI MONARCHIAE LIBER 


ET EPISTOLAE ex cod. Vat. Lat, 1799. Praefatusest 
pericus Scuweiper. Citta del Vaticano, 1930; tavole 63, pp. 30 (A) 50— 58,50 60 — 


La Vierge Toute Sainte. Quelques-uns de ses titres 4 notre vénération, ¢ 


par le P. Joachim M. Dourche eur POrdre des Servites de Marie. - 


Groaccuino M, Dourcne Ocdine Servi di Maria. - tutta | 


santa, ~- Alcuni Suoi titoli alla nostra venerazione.'Prima versione . .. 
jtaliana autorizzata dall’Autore e fatta da una Carmelitana del Mona- 


“stero di 8, Maria de’ Pazzi, pp.976 16— 


Sac, Francesco. - Bemedetto XV. - Con prefazione di 8, E. 


Revtha il Sig. Card. ALronso MisrranGsto, ArcivescovodiFirenze.- 
In-8°, pp. 58%. Ritratto di Benedetto XV in e 72 illustra. 


I) Monumento al Papa Benedetto XV nella Patriarcale Basilica Vaticana, =... 
inaugurato i] 28 Novembre 1928 alla presenza di S.S8. Pio Papa XI. 
felicemente regnante, a cura della Commissione Cardinalizia. Elegan- — 
tissimo fascicolo iflustrato, in-4o, edizione con 

